CELEX: 32005R2068
Language: hu
Date: 2005-12-16 00:00:00
Title: A Bizottság 2068/2005/EK rendelete ( 2005. december 16. ) a 1982/2005/EK rendelet által megnyitott autonóm vámkontingens keretében a fokhagyma behozatalára vonatkozó importengedélyek kibocsátásáról

17.12.2005   
            
            
               HU
            
            
               Az Európai Unió Hivatalos Lapja
            
            
               L 331/16
            
         
      A BIZOTTSÁG 2068/2005/EK RENDELETE
   
   (2005. december 16.)
   a 1982/2005/EK rendelet által megnyitott autonóm vámkontingens keretében a fokhagyma behozatalára vonatkozó importengedélyek kibocsátásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a fokhagyma autonóm vámkontingensének megnyitásáról és kezelési módjáról szóló 2005. december 5-i 1982/2005/EK bizottsági rendeletre (1), és különösen annak 6. cikk (3) pontjára,
   mivel:
   A hagyományos és új importőrök által a tagállamok illetékes hatóságaihoz, a 1982/2005/EK rendelet 4. cikk (1) bekezdésének megfelelően eljuttatott engedélykérelmek meghaladják a rendelkezésre álló mennyiséget. Ezért meg kell határozni, hogy az engedélyeket milyen mértékben lehet kiállítani,
   ELFOGADTA EZT A RENDELETET:
   1. cikk
   (1)   A hagyományos importőrök által, a 1982/2005/EK rendelet 4. cikk (1) bekezdésének megfelelően kérelmezett azon engedélyek, amelyekre vonatkozó kérelmet a tagállamok a Bizottságnak 2005. december 15-én átadták, a kérelmezett mennyiség 2,362 %-os mértékéig kerülnek kiállításra.
   (2)   Az új importőrök által, a 1982/2005/EK rendelet 4. cikk (1) bekezdésének megfelelően kérelmezett azon engedélyek, amelyekre vonatkozó kérelmet a tagállamok a Bizottságnak 2005. december 15-én átadták, a kérelmezett mennyiség 0,639 %-os mértékéig kerülnek kiállításra.
   2. cikk
   Ez a rendelet 2005. december 17-én lép hatályba.
   2006. március 31-ig alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. december 16-án.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági és vidékfejlesztési főigazgató
         
      
   
   
      (1)  HL L 318., 2005.12.6., 8. o.